Taba ea hore ha ho mohla Jehova a ka lebalang bahlanka ba hae ba lahlehileng, ea re khothatsa. Ke sona seo morali’abo rōna Donna, a ileng a se ananela. O ile a re: “Ke ne ke se ke le hōle le ’nete, empa hangata ke ne ke khothatsoa ke Pesaleme ea 139:23, 24, e reng: ‘Mpatlisise ka hohle, Molimo, ’me u tsebe pelo ea ka. Ntlhahlobe, ’me u tsebe menahano ea ka e ntlhokisang botsitso. U bone hore na ho na le tsela leha e le efe e bohloko ka ho ’na, u ntsamaise tseleng ea nako e sa lekanyetsoang.’ Ke ne ke hlokomela hore ke hlahlathetse ’me sebaka seo ke leng ho sona hase ntšoanele, hape ke ne ke tseba hore ke lokela ho khutlela ka mokhatlong oa Jehova. Ke ile ka qala ho hlokomela hore ha ho mohla Jehova a kileng a ntahla, le hore ke lokela ho khutlela ho eena. Hona joale ke thabile haholo hore ebe ke ile ka etsa joalo!”